
PARLAMENTUL ROMÂNIEI

CAMERA DEPUTAŢILOR

	COMISIA PENTRU SĂNĂTATE ŞI FAMILIE

   Nr. 28/236/ 6 octombrie 2010    

	COMISIA JURIDICĂ, DE DISCIPLINĂ ŞI IMUNITĂŢI

Nr. 31/840/2009




BIROULUI PERMANENT 

AL

CAMEREI DEPUTAŢILOR,

           Vă înaintăm alăturat RAPORTUL COMUN asupra propunerii  legislative pentru modificarea şi completarea Legii nr.95/2006 privind reforma în domeniul sănătăţii (Plx 440/2009), trimisă spre dezbatere în fond, Comisiei pentru sănătate şi familie cu adresa nr. Plx 440 din 21 septembrie 2009, înregistrată cu nr. 217 din 22 septembrie 2009, şi Comisiei juridice, de disciplină şi imunităţi, cu adresa nr. Pl-x 440 din 21 septembrie 2009, înregistrată cu nr.31/840 din 22 septembrie 2009. 
            În raport de obiectul şi conţinutul său, propunerea legislativă face parte din categoria legilor organice.
         PREŞEDINTE,                                                       PREŞEDINTE,                                                     

         Rodica Nassar




          Daniel Buda                            
  


PARLAMENTUL  ROMÂNIEI

CAMERA DEPUTAŢILOR

RAPORT  COMUN

asupra propunerii  legislative pentru modificarea şi completarea Legii nr.95/2006 privind reforma în domeniul sănătăţii (Plx 440/2009)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie şi Comisia juridică, de disciplină şi imunităţi, au fost sesizate, spre dezbatere în fond, cu propunerea  legislativă pentru modificarea şi completarea Legii nr.95/2006 privind reforma în domeniul sănătăţii, trimisă cu adresa nr. Pl-x 440 din 21 septembrie 2009 şi înregistrată cu nr. 217 din 22 septembrie 2009 si, respectiv, nr.31/840 din 22 septembrie 2009. 
Potrivit prevederilor art. 92 alin. (9) pct.2, din Regulamentul Camerei Deputaţilor, republicat, Camera Deputaţilor este  Cameră decizională.
Senatul, în calitate de primă Cameră sesizată, a respins propunerea legislativă, în şedinţa din 16 septembrie 2009.

Consiliul Legislativ a avizat favorabil iniţiativa legislativă conform avizului nr.344 din 14 aprilie 2009. 
Comisia pentru drepturile omului, culte şi problemele minorităţilor naţionale a avizat favorabil propunerea legislativă prin avizul din 20 octombrie 2009.
Guvernul, prin punctul de vedere transmis cu adresa nr. 1171 din 7 mai  2009, nu susţine adoptarea  propunerii legislative.

Iniţiativa legislativă supusă dezbaterii are ca obiect de reglementare completarea Legii nr.95/2006 privind reforma în domeniul sănătăţii, în sensul incriminării lovirii sau a oricărui act de violenţă, precum şi al vătămării corporale săvârşite împotriva personalului medical aflat în exerciţiul atribuţiilor de serviciu ori pentru  fapte îndeplinite în timpul  desfăşurării atribuţiilor de  serviciu. 

În conformitate cu prevederile art. 61 şi  63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea  legislativă  în şedinţa  din 20 octombrie 2009, şi Comisia pentru sănătate şi familie în şedinţa din  5 octombrie 2010.
La lucrări au  participat, în calitate de invitat, din partea Ministerului Justiţiei, doamna Alina Bica – secretar de stat, iar din partea Ministerului Sănătăţii, domnul Cristian Anton Irimie– secretar de stat.
 La dezbateri au  fost prezenţi 13 deputaţi din totalul de 18 membri ai Comisiei pentru sănătate şi familie şi  14 deputaţi din totalul de 26 membri ai Comisiei  juridice, de disciplină şi imunităţi.
În urma  dezbaterilor, membrii Comisiei pentru sănătate şi familie şi ai Comisiei juridice, de disciplină şi imunităţi au constatat  că propunerea  legislativă nu  se justifică întrucât  nu  instituie un tratament sancţionator diferit de cel aplicabil în prezent în cazul săvârşirii infracţiunilor de lovire sau alte  violenţe şi  de vătămare  corporală împotriva personalului medical aflat în exerciţiul desfăşurării atribuţiilor de serviciu ori pentru faptele îndeplinite în timpul desfăşurării atribuţiilor de serviciu.

În acest  sens,  s-a apreciat  că  faptele prevăzute în propunerea legislativă sunt incriminate şi  reglementate în detaliu în Codul  penal  în vigoare (art.180 – 184), iar  dispoziţiile referitoare la  acestea sunt aplicabile în prezent indiferent de subiectul pasiv al  infracţiunii.

Prin adoptarea acestei iniţiative legislative, având în vedere  faptul că trimiterea se face tot la Codul penal, s-ar institui un  paralelism  legislativ, contrar prevederilor art.15 din Legea nr.24/2000 privind normele de tehnică  legislativă pentru elaborarea actelor normative, republicată. 



În urma examinării propunerii legislative, membrii Comisiei juridice, de disciplină şi imunităţi  au hotărât, cu unanimitate de voturi, să propună plenului Camerei Deputaţilor, respingerea  propunerii legislative pentru modificarea  şi completarea Legii nr.95/2006 privind reforma în domeniul sănătăţii (Plx 440/2009). 


În urma examinării propunerii legislative, membrii Comisiei pentru sănătate şi familie  au hotărât, cu 10 voturi pentru, un vot împotrivă şi o abţinere să propună plenului Camerei Deputaţilor, respingerea  propunerii legislative pentru modificarea  şi completarea Legii nr.95/2006 privind reforma în domeniul sănătăţii (Plx 440/2009).
            
În raport cu obiectul şi conţinutul său, propunerea legislativă  face parte din categoria legilor organice. 

    PREŞEDINTE,                                          
PREŞEDINTE,                                          

     Rodica Nassar





   Daniel Buda                                    

       SECRETAR,           



            SECRETAR,     

        Ion Burnei         



     Gabriel Andronache
      Consilier,






Expert,

      Danciu Florin






Florica Manole

